Σχέδιο Πρακτικού του Συλλόγου  του ……ου Γυμνασίου / ΓΕΛ / ΕΠΑΛ ………………………………
ΘΕΜΑ: «Ειδική συνεδρίαση για τον συλλογικό προγραμματισμό της σχολικής μονάδας, σχολικού έτους 2027 - 2028».

Στο γραφείο συνεδριάσεων του ……ου  Γυμνασίου / ΓΕΛ / ΕΠΑΛ ……………., ο Σύλλογος Διδασκόντων συνήλθε  σήμερα, ημέρα ………………. ……./06/2026  και ώρα ………… σε ειδική συνεδρίαση, ύστερα από πρόσκληση του/της Διευθυντή/ντριας, με θέμα:
«Επιλογή μεταξύ των εγκεκριμένων διδακτικών πακέτων που έχουν ενταχθεί στο Μ.Δ.Β. του άρθρου 84 του ν. 4823/2021, για το σχολικό έτος 2027 - 2028» με βάση την Υ.Α. Αρίθμ. 72907/ΓΔ4»
Η συνεδρίαση ξεκίνησε με ενημέρωση από την/τoν Διευθύντρια/ή του Σχολείου, για την κείμενη νομοθεσία και το περιεχόμενο της Υπουργικής Απόφασης.
Ακολούθησε γόνιμη και δημιουργική διαλογική συζήτηση, κατά την οποία κατατέθηκαν και εκφράστηκαν απόψεις στο Σύλλογο Διδασκόντων.
Όλα τα παραπάνω έλαβε υπόψη του ο Σύλλογος Διδασκόντων για να αποφασίσει.
Ως εκ τούτων αποφασίζει ομόφωνα (ή κατά πλειοψηφία) για την επιλογή μεταξύ των εγκεκριμένων διδακτικών πακέτων που έχουν ενταχθεί στο Μ.Δ.Β., ως εξής:ους.

Το εγχειρίδιο που αποτελεί τη βάση της διδασκαλίας σε κάθε μάθημα οφείλει να πληροί συγκεκριμένα κριτήρια σε σχέση με τις μορφωτικές και παιδαγωγικές ανάγκες των μαθητών/ριών και συνιστά ένα πολύ σοβαρό ζήτημα για να αντιμετωπιστεί με προχειρότητα και με τα ασφυκτικά χρονοδιαγράμματα που τίθενται.

Οι εκπαιδευτικοί, χωρίς να έχει υπάρξει καμία προετοιμασία για αυτό, σε λίγες μέρες καλούμαστε να μελετήσουμε δεκάδες σχολικά εγχειρίδια, το αντίστοιχο συμπληρωματικό ψηφιακό υλικό που έχει δημιουργηθεί και αναρτηθεί, καθώς και τα εγχειρίδια των εκπαιδευτικών, που είναι αντικειμενικά αδύνατο. Επιπλέον, δεν έχει υπάρξει κάποιο σχετικό επιμορφωτικό πρόγραμμα από τους επίσημους φορείς, ώστε να έχουμε βαθύτερη κατανόηση της παιδαγωγικής και διδακτικής προσέγγισης, της επιστημονικής και διδακτικής μεθοδολογίας που προάγει το κάθε εγχειρίδιο.

Σε κάθε περίπτωση καλούμαστε να επιλέξουμε εγχειρίδια τα οποία πρόκειται να διδαχθούν από εκπαιδευτικούς που δεν είναι σήμερα μέλη του συλλόγου διδασκόντων σε μαθητές που δεν γνωρίζουμε για το σχολικό έτος 2027-2028. Εκ των πραγμάτων η όποια «επιλογή» δεν μπορεί να εδράζεται σε κανένα αντικειμενικό επιστημονικό, παιδαγωγικό κριτήριο, αλλά μπορεί να είναι προϊόν μόνο αυθαίρετων επινοήσεων. Μια τέτοια επιλογή που δε θα λαμβάνει υπόψη το σύνολο των επιστημονικών και παιδαγωγικών δεδομένων και για την οποία δεν υπάρχει η δυνατότητα αναθεώρησής της στο μέλλον είναι πιθανόν να αποδειχθεί επιζήμια για την σχολική κοινότητα.

Ο Σύλλογος Διδασκόντων αδυνατεί να αποφασίσει για ένα τόσο σοβαρό ζήτημα μέσα σε τόσο στενά χρονικά περιθώρια. 

